 	                           Atviro konkurso  specialiųjų sąlygų 
4 priedas 
PASIŪLYMŲ VERTINIMO KRITERIJAI IR SĄLYGOS
1. Komisija pirmiausia vertins dalyvių pateiktus pasiūlymus (VPĮ 59 str. 4 p.), įvertinusi pasiūlymus, tikrins EBVPD ir pagal dalyvio pateiktus aktualius duomenis, ar nėra ekonomiškai naudingiausią pasiūlymą pateikusio dalyvio ir ūkio subjektų, kurių pajėgumais dalyvis ketina remtis (jei jie pasitelkiami), pašalinimo pagrindų.
2. Komisija tikrina, ar su pasiūlymu yra pateiktas EBVPD, ir, ar jis užpildytas pagal atviro konkurso specialiųjų sąlygų 6 priedą.
3.  Jeigu tiekėjas kartu su pasiūlymu nepateikė EBVPD, arba pateikė užpildytą ne pagal šių sąlygų 6 priedą, arba nepateikė visų tiekėjų grupės dalyvių, arba subtiekėjo ar kito ūkio subjekto, kurio pajėgumais remiamasi, EBVPD, Komisija prašo tiekėjo per protingą terminą pateikti tinkamai užpildytą EBVPD.
4. Jeigu Komisija, pasiūlymų vertinimo metu randa pasiūlyme nurodytos kainos apskaičiavimo klaidų, ji prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau negali atsisakyti kainos sudedamųjų dalių arba papildyti kainą naujomis dalimis.
5. Perkančioji organizacija ekonomiškai naudingiausią pasiūlymą išrinks pagal kainos ir kokybės vertinimo kriterijų.
6. Socialinis kokybės kriterijus – sutarties tiesioginiam vykdymui (ne trumpiau nei sutarties galiojimo laikotarpis) tiekėjas įsipareigotų įdarbinti arba paskirtų įdarbintą ne mažiau kaip 1 –ą remiamą (-us) asmenį (-is), kuris (-ie) priklauso šiai tikslinei grupei (-ėms):
6.1. negalią turintis (-ys) asmuo (-enys); 
6.2. asmuo (-enys), faktiškai auginantis (-ys) vaiką (įvaikį) su negalia iki 18 metų; 
6.3.  asmuo (-enys), slaugantis (-ys) (prižiūrintis (-ys)) šeimos narius ar kartu gyvenančius asmenis, kuriems nustatyta nuolatinė slauga ar priežiūra; 
6.4. asmuo (-enys), kuriam (-iems) suteiktas pabėgėlio statusas ar perkeliamojo asmens statusas, arba asmenys, kuriems suteikta papildoma ar laikinoji apsauga; 
6.5. asmuo (-enys), baigęs (-ę) psichologinės ir socialinės reabilitacijos programas, skirtas nuo psichoaktyviųjų medžiagų vartojimo priklausomiems asmenims reabilituoti; 
6.6. asmuo (-enys), grįžęs (-ę) iš laisvės atėmimo vietų; 
6.7. vyresnis (-i) kaip 55 metų asmuo (-enys).
7. [bookmark: _GoBack]Šalių susitarimu pratęsus sutarties galiojimo laikotarpį, įsipareigojimas įdarbinti 6 punkte nurodytoms tikslinėms grupėms priklausančius asmenis, prasitęsia atitinkamam laikotarpiui.
8. Socialinį kokybės kriterijų gali įgyvendinti tiekėjas ir (arba) subtiekėjas, kuris tiesiogiai vykdo sutartį ( užpildyti atitinkamą skiltį 7 priede).
9. Laimėtoju išrenkamas tas pasiūlymas, kurio ekonominio naudingumo vertinimo kriterijų balų suma yra didžiausia ir yra ne per didelė perkančiajai organizacijai.
10. Pasiūlymų kaina ir socialinis kriterijus vertinami balais:

	Vertinimo kriterijai
	Vertinimo kriterijų lyginamasis svoris

	Pasiūlymo kaina
	95

	Socialinis kokybės kriterijus
	5



11. Ekonominio naudingumo nustatymas:

	Ekonominis naudingumas vertinamas pagal formulę
	S = C + T

	S – ekonominio naudingumo įvertinimas
	

	C – kandidato pasiūlytos kainos įvertinimo balas
	C = (C min / Cp) X;

	C min – mažiausia pasiūlyta kaina Eur
	

	Cp – kandidato pasiūlyta kaina Eur
	

	X – kainos įvertinimo lyginamasis svoris (X=95)
	

	T – socialinio kokybės kriterijaus įvertinimo balų suma
	T = (Ti / Tmaks) Y;

	Ti – tiekėjo pasiūlyme nurodyto socialinio kriterijaus įvertinimo balų suma
	

	Tmaks–didžiausia galima surinkti socialinio kriterijaus įvertinimo balų suma (Tmaks=5)
	

	Y – socialinio kriterijaus įvertinimo lyginamasis svoris(Y=5)
	


12. Socialinio kokybės kriterijaus balai (Ti) suteikiami įsipareigojus tiesioginiam sutarties vykdymui įdarbinti ar paskirti įdarbintą remiamą (-us) asmenį (-is), priklausantį (-čius) pasirinktinai 6 punkte išvardintoms tikslinėms grupėms:
	1 asmuo
	1 balas

	2 asmenys
	3 balai

	3 ir daugiau asmenų
	5 balai

	0 asmenų
	Pasiūlymas atmetamas kaip neatitinkantis pirkimo sąlygų 


13. Jeigu tiekėjai surinks vienodą balų skaičių, laimėtoju bus nustatytas tas, kurio pasiūlymas pateiktas anksčiausiai.
14. Socialinio kriterijaus taikymas yra privalomas. Dalyvis, nepateikęs pasiūlymo, atitinkančio šį kriterijų (t. y. neįsipareigojęs įdarbinti bent vieno remiamo asmens) laikomas neatitinkančiu pirkimo sąlygų, o jo pasiūlymas atmetamas.
15. Remiamo asmens (-ų) įdarbinimą ar paskyrimą aktyviai vykdyti sutartį įrodantys dokumentai privalo būti pateikti prieš įsigaliojant sutarčiai. Jei tiekėjas minėtų dokumentų nepateikia, arba pateikti dokumentai neįrodo, kad tiekėjas galės įvykdyti šią sutarties sąlygą, tokiu atveju laikoma, kad tiekėjas atsisako sudaryti pirkimo sutartį.
16. Tiekėjo vaistinė turi būti ne toliau kaip 10 km spinduliu nutolusi nuo Macikų socialinės globos namų (Vilties g.2, Macikų k., Šilutės r.). Pateikdamas pasiūlymą, tiekėjas pateikia savo prekybos vietos adresą. Jei Tiekėjo pasiūlyme nurodytas prekybos vietos adresas bus nutolęs daugiau nei 10 km nuo Macikų socialinės globos namų, pasiūlymas bus nevertinamas ir atmetamas.
___________
